Diari Oficial de la Generalitat Valenciana


Sumari del DOGV 9203, del 27-10-2021 (2021/10150)

RESOLUCIÓ de 19 d'octubre de 2021, de la Presidència de la Generalitat, per la qual s'autoritza la revocació de l'exempció de l'obligació de mantindre el lloc de secretaria de l'Ajuntament d'Ares del Maestrat i el manteniment del lloc de secretaria en classe tercera.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9203

Data del DOGV
:   27-10-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/10648


Data del document
:   19-10-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 d'octubre de 2021, de la Presidència de la Generalitat, per la qual s'autoritza la revocació de l'exempció de l'obligació de mantindre el lloc de secretaria de l'Ajuntament d'Ares del Maestrat i el manteniment del lloc de secretaria en classe tercera. [2021/10266]  
Per Ordre de 23 de maig de 2000, de la Conselleria de Justícia i Administracions Públiques, es va aprovar la dissolució de l'agrupació dels Ajuntaments de Vilafranca del Cid i Ares del Maestre per al sosteniment en comú del lloc de secretaria. Així mateix es va aprovar l'exempció de l'obligació de mantindre el lloc de secretaria a l'Ajuntament d'Ares del Maestre, i les funcions reservades a aquest lloc passaven a ser exercides pel Servei d'Assistència Tècnica de la Diputació Provincial de Castelló.  
Mitjançant el Decret 204/2009, de 6 de novembre, del Consell, es va aprovar el canvi de denominació del municipi d'Ares del Maestre per la forma exclusiva en valencià d'Ares del Maestrat.  
El ple de l'Ajuntament d'Ares del Maestrat, en la sessió del 17 de maig de 2021, va adoptar l'acord de sol·licitar a la Generalitat la revocació de l'exempció de l'obligació de mantindre el lloc de secretaria de l'Ajuntament, així com sol·licitar la creació d'aquest lloc, com a reservat a personal funcionari d'Administració local amb habilitació de caràcter nacional, de la subescala de secretaria-intervenció.  
  
Consta en l'expedient el certificat de l'acord de la Junta de Govern de la Diputació Provincial de Castelló, reunida en la sessió ordinària del 13 de juliol de 2021, favorable a la revocació de l'exempció sol·licitada.  
Consten també en l'expedient els certificats sobre els aspectes que exigeix l'article 2, apartats 3 i 4, del Decret 92/2021, de 9 de juliol, del Consell, de regulació del personal funcionari amb habilitació de caràcter nacional.  
Vistos els antecedents indicats, i en virtut del que es disposa en l'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana, així com en els articles 12, apartat 3, i 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Primer  
Revocar l'exempció de l'obligació de mantindre el lloc de secretaria de l'Ajuntament d'Ares del Maestrat.  
  
Segon  
Crear el lloc de secretaria de l'Ajuntament d'Ares del Maestrat, i classificar-lo en classe tercera, la provisió del qual queda reservada a personal funcionari amb habilitació de caràcter nacional, de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'aquesta resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 19 d'octubre de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.